Diari Oficial de la Generalitat Valenciana


Sumari del DOGV 6784, del 29-05-2012 (2012/5190)

RESOLUCIÓ de 18 de maig de 2012, de la Conselleria d'Agricultura, Pesca, Alimentació i Aigua, per la qual es convoquen per a l'any 2012 i es publiquen les línies pressupostàries i els imports globals màxims de les ajudes a les organitzacions professionals agràries.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6784

Data del DOGV
:   29-05-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/5190


Data del document
:   18-05-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * jove agricultor
    * ajuda pública
    * suport econòmic
    * associació professional
    * ajuda a l'agricultura
    * acta de congrés

RESOLUCIÓ de 18 de maig de 2012, de la Conselleria d'Agricultura, Pesca, Alimentació i Aigua, per la qual es convoquen per a l'any 2012 i es publiquen les línies pressupostàries i els imports globals màxims de les ajudes a les organitzacions professionals agràries. [2012/5190]  
Per mitjà de l'Orde 24/2010, de 13 de juliol, de la Conselleria d'Agricultura, Pesca i Alimentació, publicada en el DOCV núm. 6315, de 21 de juliol de 2010, es van aprovar les bases reguladores per a la concessió d'ajudes a les organitzacions professionals agràries amb presència en l'àmbit territorial de la Comunitat Valenciana.  
En l'Orde de 4 d'abril de 2006, de la Conselleria d'Agricultura, Pesca i Alimentació, publicada en el DOCV núm. 5240, de 18 d'abril de 2006, modificada per l'Orde de 22 de juliol de 2008, de la Conselleria d'Agricultura, Pesca i Alimentació, publicada en el DOCV núm. 5815, de 28 de juliol de 2008, es va regular la concessió d'ajudes a les organitzacions professionals agràries que integren organitzacions de dones o organitzacions de dones amb personalitat jurídica pròpia per a la promoció de la integració i la igualtat d'oportunitats de la dona en l'àmbit rural.  
Per mitjà de l'Orde de 4 d'abril de 2006, de la Conselleria d'Agricultura, Pesca i Alimentació, publicada en el DOCV núm. 5240, de 18 d'abril de 2006, modificada per l'Orde de 22 de juliol de 2008, de la Conselleria d'Agricultura, Pesca i Alimentació, publicada en el DOCV núm. 5815, de 28 de juliol de 2008, es va regular la concessió d'ajudes a les organitzacions professionals agràries per a la promoció associativa i representativa dels jóvens agricultors.  
A fi que s'inicie, per a l'exercici 2012, el procediment de sol·licitud i tramitació de les ajudes mencionades, i en compliment de l'article 47.11 del Decret Legislatiu de 26 de juny de 1991, del Consell, pel qual s'aprova el text refós de la Llei d'Hisenda Pública de la Generalitat Valenciana, resolc:  
  
Primer. Objecte i àmbit  
Convocar per a l'exercici 2012 les ajudes de la Conselleria d'Agricultura, Pesca, Alimentació i Aigua que s'esmenten a continuació.  
Ajudes a les organitzacions professionals agràries, regulades per l'Orde 24/2010, de 13 de juliol, de la Conselleria d'Agricultura, Pesca i Alimentació, per la qual s'aproven les bases per a la concessió d'ajudes a les organitzacions professionals agràries (DOCV núm. 6315, de 21.07.2010).  
Ajudes a actuacions que promoguen la integració de la dona en l'àmbit rural, regulades per l'Orde de 4 d'abril de 2006, de la Conselleria d'Agricultura, Pesca i Alimentació (DOCV núm. 5240, de 18.04.2006), modificada per l'Orde de 22 de juliol de 2008, de la Conselleria d'Agricultura, Pesca i Alimentació (DOCV núm. 5815, de 28.07.2008).  
  
Ajudes per a la promoció associativa i representativa dels jóvens agricultors, regulades per l'Orde de 4 d'abril de 2006 (DOCV núm. 5240, de 18.04.2006), de la Conselleria d'Agricultura, Pesca i Alimentació, modificada per l'Orde de 22 de juliol de 2008, de la Conselleria d'Agricultura, Pesca i Alimentació (DOCV núm. 5815, de 28.07.2008).  
  
Segon. Finançament de les ajudes  
La dotació pressupostària per a les ajudes finançades amb fons propis de la Generalitat Valenciana es faran a càrrec del programa 711.10, «Direcció i servicis generals», secció 12, «Conselleria d'Agricultura, Pesca Alimentació i Aigua», del pressupost de la Generalitat Valenciana per a 2012, amb les línies i els imports globals màxims següents:  
  
Codi de la línia: T0196000  
Import global màxim: 459.570,00 euros   
  
Codi de la línia: T0204000  
Import global màxim: 159.750,00 euros  
  
Codi de la línia: T2814000  
Import global màxim: 38.900,00 euros  
Codi de la línia: T3045000  
Import global màxim: 38.900,00 euros  
  
Tercer. Termini de presentació  
El termini de presentació de sol·licituds en l'exercici 2012 per a les ajudes regulades en esta convocatòria serà d'un mes, comptador des de l'endemà de la publicació d'esta resolució en el Diari Oficial de la Comunitat Valenciana.  
  
Quart. Requisits de notificació, comunicació o exempció  
No cal notificar esta resolució a la Comissió Europea perquè no posseïx els requisits de l'article 107.1 del Tractat de Funcionament de la Unió Europea, d'acord amb el Decret 147/2007, de 7 de setembre, del Consell, ja que els beneficiaris exclusius de les ajudes que s'hi regulen són les organitzacions professionals agràries o altres entitats sense ànim de lucre que no exercixen activitats econòmiques en què puguen oferir béns o servicis al mercat i no hi ha la possibilitat de falsejament de la competència.  
Contra esta resolució, que posa fi a la via administrativa, es pot interposar, amb caràcter potestatiu, un recurs de reposició davant de la consellera d'Agricultura, Pesca, Alimentació i Aigua en el termini d'un mes a partir de la data de publicació en el DOCV, o interposar directament un recurs contenciós administratiu davant de la Sala Contenciosa Aministrativa de València en el termini de dos mesos.  
  
València,18 de maig de 2012.- La consellera: Maritina Hernández Miñana.